לירן כוהנר

לירן חיה כוהנר-גיאור (נולדה ב-20 בנובמבר 1988) היא דוגמנית, שחקנית ומנחת טלוויזיה ישראלית. מלכת היופי של ישראל לשנת 2007. לירן חיה כוהנר נולדה וגדלה בראשון לציון. אביה, בנימין כוהנר, הוא צבר ממוצא טורקי. אמה, רונית (לבית אודי) היא צברית ממוצא מרוקאי ומצרי. לה אח צעיר בשם גל ואחות בשם עמית. אמה וסבתה השתתפו אף הן בצעירותן בתחרויות יופי. בילדותה, הייתה בחוגים רבים: דרמה, ריקוד, גלגיליות, ציור ופיסול, קרמיקה וקדרות, פנטומימה, ורכיבה על סוסים. חגגה את בת המצווה שלה בטיול ברחבי אירופה. בגיל 18, בעת שהמתינה לגיוסה לצבא, השתתפה בתחרות מלכת היופי וזכתה בתואר לשנת 2007. לאחר זכייתה שירתה בצה"ל כמדריכה בביתן חיל האוויר בבסיס תל השומר. בעודה חיילת יצאה לייצג את ישראל בתחרות מיס וורלד שנערכה דאז בסין, אך לא העפילה לשלבים המתקדמים. כוהנר למדה משחק בסטודיו של יורם לוינשטיין. כדוגמנית, כוהנר חתומה בסוכנות הדוגמנות "לוק". היא הצטלמה לקמפיינים של "אינטימה", "סבוקאלם" ולקטלוג של "גולף". בתחילת 2008 היא לוהקה לצד מלכת היופי ילנה ראלף בעונתה הראשונה של תוכנית המציאות "המירוץ למיליון" בערוץ 2 של רשת. הן היו הצמד שהודח ראשון מהתחרות. בשנים 2010–2011 שיחקה בסדרה הקומית "מה בכריש?" בערוץ הילדים אצל HOT, שבמרכזה צוות בידור בספינת תענוגות. לצדם של טל מוסרי ויניב פולישוק. בשנת 2011 דגמנה בקטלוג בגדי הים של חברת "פלפל" לצד ירדן הראל. באותה שנה הנחתה את "סופר שטותניק", תוכנית הקיץ היומית של ערוץ ניקלודאון, יחד עם לי בירן. בנוסף, שיחקה בסדרה "החברים של נאור" בערוץ 10, בתור שרון. בשנת 2013 נבחרה, כדוגמנית הבית של רשת ההנעלה "גלי", להוביל את קמפיין אביב-קיץ 2013. באותה שנה הנחתה את "סופר שטותניק" בערוץ ניקלודיאון. כמו כן, כוהנר השתתפה במופע חנוכה בשם "ג'ט לג". לאחר מכן, כיכבה בווידאו קליפ "Ultimate Viral Songs Mashup" למיקס של נוי אלוש. לפני כן, התארחה גם בתוכנית המתיחות "אמבוש" של עופר שכטר, בערוץ 10. ב-2014 החלה להנחות בתוכנית "אולפן הילדים" בערוץ 20. באותה שנה, שיחקה בסדרה הקומית "עממיות" בערוץ 2 של רשת, בתור רעות. והצטלמה עבור קמפיין של בגדי ים של המעצב האופנה גדעון אוברזון, עבור חברת האופנה "קסטרו". ב-2015 התארחה בתוכנית "גב האומה" בערוץ 10. בין השנים 2013–2016 כוהנר שיחקה את תות בתוכנית "גן חיות" בערוץ ניקלודיאון. ב-2017 גילמה את ג'סיקה בסדרה הקומית "נפלת חזק" בערוץ 10 ואת הפיה הטובה בהצגה "כוכבים מהספרים". ב-2018 גילמה את אלינור בסדרה הקומית "שאטו עין כרם" בערוץ עשר. 17 בספטמבר 2015 נישאה לגיא גיאור, יוצא תוכניות המציאות "הרווק" ו"הישרדות". ב-30 באוגוסט 2018 ילדה את בתם הבכורה. ב-2 בפברואר 2021 ילדה את בתם השנייה. ב-8 באוגוסט 2024 ילדה את בתם השלישית. מתגוררים בתל אביב. פעילה בעמותת "להושיט יד" הפועלת למען ילדים חולי סרטן, וכוהנר אף טסה עמם לחו"ל ל"טיולי חלומות" מספר פעמים. מדיה וקבצים בנושא לירן כוהנר בוויקישיתוף לירן כוהנר, ברשת החברתית אינסטגרם לירן כוהנר, במיזם "אישים" לתיעוד היצירה הישראלית לירן כוהנר, במסד הנתונים הקולנועיים IMDb (באנגלית) אלון הדר, החוג הנוצץ, באתר "ידיעות אחרונות", 3 באוקטובר 2017 יפעת מנהרדט, לירן כוהנר וגיא גיאור מצפים לבת ונלחמים יחד לעצירת מגיפת הסוכרת, באתר Xnet‏, 22 ביולי 2018 אדם סרור‏, לירן כוהנר: "הייתי במערכות יחסים שלא הרגשתי טוב עם עצמי", באתר וואלה, 16 באוגוסט 2018 לירון שמם, אני בסך הכל רוצה שיראו דברים דרכי, באתר מאקו, 2 במרץ 2023 סמדר שיר, "ראיתי אותו עם ילדים ובבת אחת הבנתי שזה מה שאני רוצה", באתר "ידיעות אחרונות", 6 בספטמבר 2015 רשת 13, מחובבת מדעים לכוכבת: 10 דברים שלא ידעתם על לירן כוהנר, באתר חדשות 13, 24 באוקטובר 2017 סמדר שיר, "ראיתי אותו עם ילדים ובבת אחת הבנתי שזה מה שאני רוצה", באתר "ידיעות אחרונות", 6 בספטמבר 2015 לאשה, לירן כוהנר, באתר ynet, 24 בינואר 2007 ערן טל, עכבר און ליין, והזוכה היא: גלית גוטמן, באתר הארץ, 14 במרץ 2007 יוני פרת, ‏יוצאים למירוץ, באתר ‏מאקו‏, 2 בפברואר 2009 יפעת הללי, ‏מישהו לרוץ איתו, באתר ‏מאקו‏, 9 במרץ 2009 עכבר העיר, קצר וניוטון בערוץ הילדים: כל הבילויים עם הילדים השבוע, באתר הארץ, 26 בדצמבר 2010 יפעת הללי, ‏טובות השתיים: לירן כוהנר וירדן הראל בביקיני, באתר ‏מאקו‏, 1 בפברואר 2011 לירן כוהנר תוביל את הקמפיין של גלי, באתר פרוגי, ‏17 במרץ 2013 Ultimate Viral Songs Mashup - Noy Alooshe Mash Up, וידאו קליפ של השיר באתר יוטיוב חגית גינזבורג, עכבר העיר, עממיות: נפילתה ונפילתה של הפרחה הסמויה, באתר הארץ, 27 בינואר 2014 עכבר העיר, שולטות במגרש: לירז דרור ולירן כוהנר בבגדי ים, באתר הארץ, 4 במרץ 2014 איתי שטרן, יכול להיות ש"שאטו עין כרם" תחזיר את הסומק ללחיי ערוץ 10, באתר הארץ, 26 בנובמבר 2017 עכבר רכילות | צילומים: ניר פקין, בלונד שולט: גיא גיאור ולירן כוהנר התחתנו, באתר הארץ, 17 בספטמבר 2015 רשת 13, מחובבת מדעים לכוכבת: 10 דברים שלא ידעתם על לירן כוהנר, באתר חדשות 13, 24 באוקטובר 2017